RÁMCOVÁ KÚPNA ZMLUVA

uzatvorená podľa ustanovenia § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

medzi zmluvnými stranami

**1. Predávajúcim:**

obchodné meno: **............................**

so sídlom*:* ....................., ......................

IČO:  .................. | DIČ: .............................. | IČ DPH: ................................ | IBAN: ....................................................

zapísaná v: Obchodnom registri ........................... súdu ............................, v oddiele ..., vo vložke č. ........................

v mene spoločnosti koná: .............................

(ďalej len „**predávajúci**“)

**a**

**2. Kupujúcim:**

obchodné meno: **MH Teplárenský holding, a.s.**

so sídlom: Turbínová 3, 831 04 Bratislava – mestská časť Nové Mesto

IČO:  36 211 541 | DIČ: 2020048580 | IČ DPH: SK2020048580 | IBAN: SK 17 1100 0000 0026 2706 4293

zapísaná v: Obchodnom registri Mestského súdu Bratislava III, v oddiele Sa, vo vložke č. 7386/B

v mene spoločnosti koná: Ing. Miroslav Kavuľa, generálny riaditeľ

 Ing. Ján Kluch, finančný riaditeľ

(ďalej len „**kupujúci**“)

(predávajúci a kupujúci ďalej tiež ako „**zmluvné strany**“, jednotlivo ako „**zmluvná strana**“)

nasledovne:

1. **PREDMET ZMLUVY**
	1. Zmluvné strany uzatvárajú túto zmluvu za účelom rámcovej úpravy zmluvných vzťahov, ktoré medzi zmluvnými stranami vzniknú odo dňa podpisu tejto zmluvy obidvoma zmluvnými stranami počas celej doby jej trvania v súvislosti s dodávaním osobných ochranných pracovných prostriedkov (ďalej len „**tovar**“), bližšie špecifikovaných v **Prílohe č. 1** tejto zmluvy, na základe jednotlivých prijatých objednávok kupujúceho.
	2. Predmetom tejto zmluvy je záväzok predávajúceho dodávať na základe jednotlivých objednávok kupujúceho počas doby trvania tejto zmluvy kupujúcemu tovar, a to za podmienok podľa tejto zmluvy, riadne a včas (ďalej tiež ako **„predmet kúpy“**) a previesť na neho vlastnícke právo k predmetu kúpy za podmienok dohodnutých v tejto zmluve, ako aj záväzok kupujúceho riadne dodaný predmet kúpy od predávajúceho prevziať a zaplatiť zaň predávajúcemu kúpnu cenu za podmienok uvedených v tejto zmluve.
	3. Pokiaľ nebude pri jednotlivej objednávke a jej potvrdení dohodnuté inak v písomnej forme, platí, že zmluvné strany uzatvorili na základe prijatej jednotlivej objednávky kupujúceho medzi sebou vždy jednotlivú kúpnu zmluvu za podmienok uvedených v potvrdenej jednotlivej objednávke a tejto zmluve.
	4. Predávajúci sa zaväzuje dodávať kupujúcemu tovar podľa špecifikácie kvalitatívnych parametrov tovaru uvedenej v **Prílohe č. 1** k tejto zmluve.
	5. Tovar musí byť riadne certifikovaný a musí spĺňať všetky požiadavky v zmysle platných všeobecne záväzných právnych predpisov a technických noriem vzťahujúcich sa na daný druh tovaru.
	6. Predávajúci vyhlasuje, že sa v plnom rozsahu oboznámil s charakterom a rozsahom dodávky v zmysle podmienok stanovených kupujúcim, že sú mu známe technické, kvalitatívne a iné podmienky tejto zmluvy a že disponuje takými odbornými znalosťami a kapacitami, ktoré sú k splneniu tejto zmluvy a jednotlivej objednávky potrebné.
	7. Na základe dohody zmluvných strán z tejto zmluvy nevzniká kupujúcemu povinnosť kupovať – objednávať tovar od predávajúceho, t.j. uzatvoriť s predávajúcim jednotlivé kúpne zmluvy.
2. **DOBA TRVANIA ZMLUVY**
	1. Táto zmluva sa uzatvára na dobu určitú, a to do **31.07.2026**. Zmluvné strany sa dohodli, že platnosť a účinnosť tejto zmluvy skončí aj pred uplynutím doby uvedenej v predchádzajúcej vete tohto bodu zmluvy, ak súčet kúpnych cien za predmet kúpy dodaný na základe jednotlivých objednávok kupujúceho (ďalej tiež ako „**kúpne ceny**“) dosiahne sumu vo výške **85 000,- EUR** (slovom: osemdesiatpäťtisíc eur) **bez DPH**.
3. **SPÔSOB, ČAS A MIESTO DODANIA**
	1. Plnenie predmetu tejto zmluvy je možné uskutočňovať len na základe jednotlivých objednávok vystavených kupujúcim na základe tejto zmluvy. Objednávka musí obsahovať predovšetkým označenie zmluvných strán, presnú špecifikáciu a množstvo predmetu kúpy, ktorý má byť dodaný, termín dodania, miesto dodania a kúpnu cenu. Predávajúci sa zaväzuje akceptovať/potvrdiť každú objednávku kupujúceho vystavenú v súlade s touto zmluvou.
	2. Kupujúci zašle objednávku poštou na adresu sídla/miesta podnikania predávajúceho uvedeného v záhlaví tejto zmluvy a/alebo e – mailom, na e – mailovú adresu ............................................ . Predávajúci je povinný potvrdiť objednávku (spôsobom, z ktorého bude nesporne vyplývať akceptácia objednávky) do dvoch (2) pracovných dní odo dňa jej doručenia predávajúcemu a takto potvrdenú objednávku zaslať kupujúcemu e – mailom na adresu ivana.koubova@mhth.sk a e-mailovú adresu uvedenú na objednávke alebo na akúkoľvek inú e-mailovú adresu, ktorá bude kupujúcim predávajúcemu vopred písomne oznámená. Neakceptovanie objednávky do určenej lehoty sa považuje za podstatné porušenie tejto zmluvy.
	3. Objednávka kupujúceho zaslaná e-mailom sa považuje za prijatú (doručenú) v momente doručenia e-mailovej správy obsahujúcej objednávku predávajúcemu.
	4. Predávajúci je povinný pred plnením príslušnej objednávky vopred prekontrolovať položky v nej uvedené a v prípade zistenia rozporu v položkách je povinný bez zbytočného odkladu kupujúcemu tento rozpor oznámiť na e – mailovú adresu uvedenú v bode 3.2 tohto článku zmluvy.
	5. Predávajúci je povinný dodať predmet kúpy (vrátane všetkých dokladov, ktoré sa vzťahujú na predmet kúpy uvedený v danej objednávke potrebných na prevzatie a užívanie tovaru) kupujúcemu do tridsať (30) dní odo dňa doručenia objednávky predávajúcemu, pokiaľ nie je zmluvnými stranami dohodnuté v jednotlivej objednávke inak. Dokladom o dodaní a prevzatí objednaného tovaru kupujúcim je dodací list vystavený predávajúcim a potvrdený podpisom kupujúceho (ďalej ako **„dodací list“**).
	6. Záväzok predávajúceho dodať tovar na základe jednotlivej objednávky kupujúceho sa považuje za splnený odovzdaním predmetu kúpy kupujúcemu v požadovanom množstve, kvalite, mieste a termíne uvedenom v jednotlivej konkrétnej objednávke.
	7. Miestom dodania tovaru sú nasledovné závody kupujúceho:

MH Teplárenský holding, a.s, závod Bratislava, Turbínová 3, 831 04 Bratislava – mestská časť Nové Mesto,

MH Teplárenský holding, a.s., závod Trnava, Coburgova 84, 917 42 Trnava,

MH Teplárenský holding, a.s., závod Žilina , Košická 11, 011 87 Žilina,

MH Teplárenský holding, a.s., závod Martin, Robotnícka 17, 036 80 Martin,

MH Teplárenský holding, a.s., závod Zvolen, Lučenecká cesta 25, 961 50 Zvolen,

MH Teplárenský holding, a.s., závod Košice, Teplárenská 3, 042 92 Košice,

prípadne iné miesto uvedené v jednotlivej objednávke.

Konkrétne miesto dodania bude uvedené na jednotlivej objednávke.

* 1. Predávajúci sa zaväzuje dodávať tovar v termíne stanovenom v tejto zmluve resp. v  jednotlivej objednávke kupujúceho, a to v pracovných dňoch v čase od 8:00 h do 14:00 h.
	2. Pre účely kontroly kvality dodávaného tovaru je kupujúci oprávnený vykonávať kontroly. Kupujúci je oprávnený preveriť množstvo dodávaného tovaru alebo vykonať inú potrebnú kontrolu na mieste dodania pred prijatím plnenia (tvaru), ako aj vykonať kontrolu úplnosti sprievodných dokladov. Práva zo zodpovednosti za vady dodaného tovaru kupujúceho voči predávajúcemu tým nie sú dotknuté.
	3. Za kupujúceho sú dodávky tovaru podľa tejto zmluvy na základe jednotlivých objednávok oprávnení preberať poverení zamestnanci kupujúceho uvedení v zozname, ktorý tvorí **Prílohu č. 2** k tejto zmluve.
1. **NADOBUDNUTIE VLASTNÍCKEHO PRÁVA, PRECHOD NEBEZPEČENSTVA ŠKODY**
	1. Vlastnícke právo k predmetu kúpy nadobudne kupujúci dňom jeho prevzatia od predávajúceho, t. j. dňom uvedeným v dodacom liste, ktorý po prevzatí predmetu kúpy podpíše príslušný poverený zamestnanec kupujúceho.
	2. Nebezpečenstvo škody na predmete kúpy prechádza na kupujúceho dňom jeho prevzatia od predávajúceho.
2. **KÚPNA CENA**
	1. Zmluvné strany sa v zmysle zákona č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov dohodli, že celková kúpna cena za plnenie predmetu tejto zmluvy, teda súčet kúpnych cien za predmet kúpy ocenených podľa cenníka tvoriaceho **Prílohu č. 1** tejto zmluvy a dodaných na základe jednotlivých konkrétnych objednávok kupujúceho, nepresiahne sumu vo výške **85 000,- EUR** (slovom: osemdesiatpäťtisíc eur) **bez DPH.**
	2. Kúpne ceny budú zahŕňať a kúpne ceny jednotlivých tovarov uvedených v **Prílohe č. 1** tejto zmluvy zahŕňajú všetky náklady predávajúceho spojené s plnením predmetu tejto zmluvy a jednotlivých objednávok, vrátane kompletizovania objednávok, baliaceho a pomocného materiálu a dopravy na miesto dodania predmetu kúpy.
	3. Kúpne ceny budú bez DPH. K kúpnym cenám bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti.
	4. Kúpne ceny uhradí kupujúci predávajúcemu bezhotovostným prevodom na bankový účet predávajúceho uvedený v záhlaví tejto zmluvy, pričom kúpne ceny sa budú považovať za uhradené pripísaním dotknutej sumy na bankový účet predávajúceho.
3. **PLATOBNÉ A FAKTURAČNÉ PODMIENKY**
	1. Zmluvné strany sa dohodli, že kúpne ceny uhradí kupujúci predávajúcemu po riadnom dodaní tovaru podľa tejto zmluvy a jednotlivej objednávky, na základe faktúr, ktoré vystaví predávajúci do sedem (7) dní odo dňa uvedenom v dodacom liste ako deň prevzatia predmetu kúpy kupujúcim s lehotami splatnosti do šesťdesiat (60) dní odo dňa doručenia faktúry kupujúcemu.
	2. Zmluvné strany sa dohodli, že predávajúci bude faktúry vystavovať v elektronickej podobe vo formáte „.pdf“ a zasielať na e-mailovú adresu kupujúceho: faktury.mhth@mhth.sk z e-mailovej adresy predávajúceho. Za moment doručenia faktúry sa považuje doručenie faktúry na e-mailovú adresu kupujúceho.
	3. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a bude na nej uvedené číslo konkrétnej jednotlivej objednávky kupujúceho. Prílohou faktúry bude dodací list podpísaný povereným zástupcom kupujúceho na základe jednotlivej objednávky.
	4. V prípade námietok kupujúceho voči správnosti vystavenej faktúry je kupujúci oprávnený faktúru, ktorá:
4. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky kupujúceho a/alebo
5. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do päť (5) pracovných dní odo dňa jej doručenia kupujúcemu vrátiť predávajúcemu spolu s vytknutím jej nesprávnosti, pričom predávajúci je povinný buď chybnú faktúru opraviť a doručiť kupujúcemu takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok kupujúceho podľa tohto bodu lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, kupujúcemu.

* 1. Postúpenie pohľadávky na zaplatenie ceny za tovar vrátane jej príslušenstva alebo pohľadávky na zaplatenie zmluvnej pokuty podľa tejto zmluvy predávajúcim je možné iba s predchádzajúcim písomným súhlasom kupujúceho.
	2. Kupujúci je oprávnený jednostranne započítať proti pohľadávke predávajúceho všetky svoje prípadné pohľadávky voči predávajúcemu, vrátane svojich nesplatných pohľadávok voči splatným pohľadávkam predávajúceho.
	3. Kupujúci je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
	4. Predávajúci prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie  podľa ustanovení § 6 v zmysle zákona č. 222/2004 Z.z. o dani z pridanej hodnoty v znení neskorších predpisov. V prípade, ak kupujúci zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť predávajúci, zaplatiť  priamo na číslo účtu správcu dane vedeného pre predávajúceho, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude predávajúcim uhradená správcovi dane.
1. **ZMLUVNÉ SANKCIE A NÁHRADA ŠKODY**
2. V prípade omeškania predávajúceho so splnením záväzku dodať tovar riadne a včas a v požadovanej kvalite ako aj v prípade, že predávajúci neodovzdá kupujúcemu doklady v zmysle článku 3. bod 3.5 tejto zmluvy je predávajúci povinný zaplatiť kupujúcemu zmluvnú pokutu vo výške 0,05 % z kúpnej ceny predmetu kúpy uvedenej v danej jednotlivej objednávke za každé jedno takéto porušenie povinnosti, resp. za každý aj začatý deň omeškania. Nedotýkajúc sa uvedeného, kupujúci je v takomto prípade oprávnený odstúpiť od tejto zmluvy a/alebo jednotlivej objednávky a/alebo si zabezpečiť dodávku tovaru prostredníctvom tretej osoby. V prípade, že cena tovaru zabezpečenej treťou osobou bude prevyšovať aktuálnu cenu tovaru podľa tejto zmluvy, je predávajúci povinný okrem zmluvnej pokuty podľa tohto bodu kupujúcemu uhradiť aj škodu vo výške rozdielu medzi cenou tovaru, ktorá bola dodaná treťou osobou a cenou tovaru podľa tejto zmluvy.
3. V prípade omeškania sa kupujúceho s platením kúpnej ceny za riadne dodaný tovar si zmluvné strany dohodli úroky z omeškania vo výške 0,02 % najviac však vo výške úrokov z omeškania, na ktoré by mal predávajúci nárok podľa príslušných právnych predpisov, a to zo sumy, s  ktorej zaplatením je kupujúci v omeškaní, za každý deň z omeškania.
4. Zmluvné pokuty podľa tejto zmluvy sú splatné na základe písomnej výzvy kupujúceho doručenej predávajúcemu.
5. Kupujúci je oprávnený jednostranne započítať proti pohľadávke predávajúceho voči kupujúcemu na zaplatenie kúpnej ceny podľa tejto zmluvy všetky svoje prípadné pohľadávky voči predávajúcemu na zaplatenie zmluvných pokút podľa tejto zmluvy.
6. Ak jedna zo zmluvných strán spôsobí porušením svojich povinností vyplývajúcich jej z tejto zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).
7. Ak niektorej zo zmluvných strán vznikne v zmysle tejto zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrada škody môže byť uplatňovaná kupujúcim voči predávajúcemu v plnej výške.
8. **VADY A ZÁRUČNÁ DOBA**
9. Predávajúci je povinný dodať kupujúcemu predmet kúpy v množstve, kvalite, akosti a vyhotovení v zmysle tejto zmluvy a jednotlivej objednávky.
10. Ak predávajúci poruší povinnosti ustanovené v § 420 Obchodného zákonníka, v takomto prípade má predmet kúpy vady, za ktoré predávajúci zodpovedá v zmysle ustanovení § 422 a nasl. Obchodného zákonníka.
11. Predávajúci poskytuje kupujúcemu záruku, že predmet kúpy si zachová dohodnuté, inak obvyklé vlastnosti (záruka za akosť) po dobu 24 mesiacov odo dňa jeho prevzatia kupujúcim, ak výrobca neposkytuje na predmet kúpy dlhšiu záruku.
12. Zmluvné strany sa dohodli, že v prípade zistenia vady na predmete kúpy a uplatnení reklamácie kupujúcim v záručnej dobe je predávajúci povinný bezodplatne vybaviť reklamáciu najneskôr do desať (10) dní odo dňa jej doručenia na adresu sídla predávajúceho.
13. Pri dodaní náhradného predmetu kúpy (tovaru) za vadný premet kúpy záručná doba začína plynúť odo dňa prevzatia daného náhradného predmetu kúpy kupujúcim. Článok 4. bod 4.1 tejto zmluvy platí primerane.
14. **ZÁNIK ZMLUVY**
15. Táto zmluva zaniká uplynutím doby, na ktorú bola uzatvorená alebo vyčerpaním finančného limitu uvedeného v článku 2. bod 2.1 tejto zmluvy, podľa toho, ktorá z týchto skutočností nastane skôr.
16. Pred uplynutím doby, na ktorú bola táto zmluva uzatvorená, je možné túto zmluvu a/alebo jednotlivú objednávku skončiť aj na základe písomnej dohody zmluvných strán k určenému dňu.
17. Ktorákoľvek zmluvná strana je oprávnená túto zmluvu vypovedať. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Výpoveď musí mať písomnú formu a musí byť doručená druhej zmluvnej strane na adresu jej sídla uvedenú v záhlaví tejto zmluvy alebo na adresu, ktorá bude neskôr v súlade s touto zmluvou, preukázateľne oznámená zmluvnej strane ako adresa pre doručovanie, inak je neplatná, doporučenou listovou zásielkou. V prípade, ak niektorá zo zmluvných strán vypovie túto zmluvu, vypovedanie nemá vplyv na platnosť a účinnosť už vystavených a potvrdených jednotlivých objednávok.
18. Jednostranne je možné túto zmluvu a/alebo jednotlivú objednávku skončiť taktiež odstúpením od zmluvy v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako desať (10) dní; uvedené sa nevzťahuje na prípady podstatného porušenia zmluvy.
19. Zmluvné strany sa dohodli, že za podstatné porušenie tejto zmluvy sa považuje, najmä ak:
20. predávajúci neplní túto zmluvu a/alebo jednotlivú objednávku riadne a v dohodnutých termínoch,
21. predávajúci stratí oprávnenie na výkon príslušných činností,
22. predávajúcim dodávaný tovar je preukázateľne vadný, t. j. v rozpore s podmienkami dohodnutými v tejto zmluve,
23. predávajúci prejavuje úmysel nepokračovať v plnení tejto zmluvy a/alebo jednotlivej objednávky,
24. predávajúci neodstráni v dodatočnej lehote akékoľvek vady, na ktoré ho kupujúci upozorní v lehotách stanovených touto zmluvou,
25. kupujúci je v omeškaní s plnením jeho finančných povinností podľa zmluvy a jednotlivej objednávky o viac ako tridsať (30) dní a takéto porušenie neodstránil ani v dodatočnej lehote dvadsiatich (20) dní od doručenia písomnej výzvy predávajúceho,
26. z iných dôvodov výslovne uvedených v tejto zmluve.
27. Odstúpením od tejto zmluvy a/alebo jednotlivej objednávky táto zmluva a/alebo jednotlivá objednávka (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy a/alebo jednotlivej objednávky druhej zmluvnej strane. Odstúpenie od tejto zmluvy a/alebo jednotlivej objednávky sa uskutočňuje písomným oznámením odstupujúcej zmluvnej strany adresovaným druhej zmluvnej strane na adresu jej sídla uvedenú v záhlaví tejto zmluvy alebo na adresu, ktorá bude neskôr v súlade s touto zmluvou, preukázateľne oznámená zmluvnej strane ako adresa pre doručovanie, doporučenou listovou zásielkou. Odstúpenie od tejto zmluvy a/alebo jednotlivej objednávky sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy, zmluvnej pokuty, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa vôle zmluvných strán alebo vzhľadom na svoju povahu majú trvať aj po ukončení tejto zmluvy a/alebo jednotlivej objednávky.
28. Odstúpenie od tejto zmluvy nemá vplyv na jednotlivé objednávky (jednotlivé kúpne zmluvy), na základe ktorých predávajúci riadne v súlade s touto zmluvou a jednotlivou objednávkou dodal predmet kúpy a tieto zostávajú v platnosti. Pri odstúpení od tejto zmluvy podľa tohto článku zmluvy nebudú zmluvné strany povinné vrátiť plnenia, ktoré si riadne poskytli pred odstúpením od zmluvy a nebudú oprávnené žiadať vrátenie plnení druhej zmluvnej strane, riadne poskytnutých pred odstúpením od tejto zmluvy. Zmluvné strany sa dohodli, že toto ustanovenie bude platiť i po odstúpení od tejto zmluvy.
29. **SPOLOČNÉ USTANOVENIA**
30. Vyššia moc

Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len **„Okolnosti vylučujúce zodpovednosť“**).

Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu tejto zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok.

Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

1. Komunikácia a doručovanie

Akákoľvek komunikácia súvisiaca s touto zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka, alebo prostredníctvom kuriérskej služby, alebo osobne, alebo prostredníctvom elektronickej pošty na adresy zmluvných strán uvedené v tomto bode tohto článku zmluvy. Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písom­nosť prevziať alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane alebo v ktorý je na zá­sielke doručova­nej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

Pre účely doručovania si zmluvné strany oznámili navzájom nasledovné adresy, ktoré sa použijú, pokiaľ príslušná zmluvná strana neoznámi druhej zmluvnej strane inú adresu, pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny zmluvy vo forme dodatku k tejto zmluve:

|  |  |
| --- | --- |
| Pre predávajúceho: | Pre kupujúceho: |
|  |  |
|  | **MH Teplárenský holding, a.s.**Turbínová 3, 831 04 Bratislava - mestská časť Nové Mesto |
|  |  |
| e-mail:  | e-mail: stefan.kalosi@mhth.sk  |
|  |  |
| telefón:  | telefón:  |
| mobil:  | mobil: +421 917 140 946 |
| k rukám:  | k rukám: Ing. Štefan Káloši |

Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. Dôverné informácie

Predávajúci si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám kupujúceho. Dôvernou informáciou sa rozumie akákoľvek informácia, ktorú označuje kupujúci ako dôvernú.

Predávajúci sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov predávajúceho, ktorí budú tieto informácie potrebovať pre účely plnenia predmetu tejto zmluvy. Predávajúci je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy.

Predávajúci sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí kupujúci. Predávajúci môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu kupujúceho.

V prípade porušenia povinností uvedených v tomto bode zmluvy si je kupujúci oprávnený uplatniť nárok na zaplatenie zmluvnej pokuty vo výške 1 500,- EUR za každé jedno takéto porušenie.

1. Register partnerov verejného sektora

Kupujúci je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Predávajúci je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „**register**“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Kupujúci je oprávnený od tejto zmluvy odstúpiť, ak nadobudne právoplatnosť rozhodnutie o výmaze predávajúceho z registra podľa § 12 zákona o registri alebo o uložení pokuty predávajúci z dôvodov podľa § 13 ods. 2 zákona o registri alebo ak je predávajúci viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Kupujúci zároveň nie je v omeškaní s plnením povinností podľa tejto zmluvy, ak predávajúci nie je alebo nebude zapísaný v registri alebo ak predávajúci nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu.

1. **ZÁVEREČNÉ USTANOVENIA**
2. Právne vzťahy výslovne neupravené touto zmluvou a jednotlivými objednávkami sa riadia všeobecne záväznými právnymi predpismi Slovenskej republiky, a to najmä Obchodným zákonníkom. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
3. Túto zmluvu je možné meniť len písomnými a číslovanými dodatkami podpísanými oboma zmluvnými stranami.
4. V prípade, ak sa niektoré ustanovenie tejto zmluvy ukáže (alebo sa neskôr stane) neplatným alebo neúčinným alebo neaplikovateľným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľné ustanovenia, a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.
5. Táto zmluva je vyhotovená v dvoch (2) vyhotoveniach, z ktorých každá zmluvná strana dostane jedno (1) vyhotovenie.
6. Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len **„zákon č. 211/2000 Z. z.“**), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z., a to nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.
7. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
8. Zmluvné strany prehlasujú, že sa s obsahom tejto zmluvy pred jej podpisom oboznámili, ich prejav, ktorý prejavili určite a zrozumiteľne, je slobodný a vážny, s obsahom zmluvy súhlasia, na znak čoho ju podpisujú.
9. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia predmetu zmluvy a cenník

Príloha č. 2: Zoznam oprávnených zamestnancov kupujúceho

V ................., dňa \_\_\_\_\_ V Bratislave, dňa \_\_\_\_\_

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Miroslav Kavuľa

generálny riaditeľ

 MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Ján Kluch

 finančný riaditeľ

 MH Teplárenský holding, a.s.

**Príloha č. 1 Špecifikácia predmetu zmluvy a cenník**

|  |  |  |  |
| --- | --- | --- | --- |
| **Na ochranu dolných končatín a ochranu proti šmyku** | **Bezpečnostná obuv - EN ISO 20345: 2012Pracovná obuv - EN ISO 20347: 2012** | **Bezpečnostná obuv - EN ISO 20345: 2022Pracovná obuv - EN ISO 20347: 2022** | **Cena v eurobez DPH** |
| **Obuv pracovná bezpečnostná - poltopánka/letná S3 (bezpečnostná špica, protišmyková, ochrana proti prepichnutiu)** | Bezpečnostná obuv poltopánka s nekovovou bezpečnostnou špicou (tužinka) - nevodivá;ochrana proti nárazu s energiou 200 J - podľa normy EN 12568;ochrana proti zaťaženiu 15 kN - podľa normy EN 12568;priedušná podšivka Cambrelle, odolná voči vlhkosti a zápachu;zvršok z hydrofóbnej kože NAPA;**šnurovacia široká forma obuvi**;s výmennou antistatickou vložkou (stielkou), odvádzajúcou vlhkosť, s tlmiacim gélovým elementom v oblasti päty, s absorbciou a odvodom potu, anatomicky tvarovaná;s antistatickou a protišmykovou podošvou rezistentnou voči olejom s nekovovou ochranou proti prepichnutiu;EN 61340: 5-1: 2016EN ISO 20345: 2012 S3 HI SRC FO | EN ISO 20345:2022 S3S FO |   |
| **Obuv pracovná bezpečnostná - členková S3 (bezpečnostná špica, protišmyková, ochrana proti prepichnutiu)** | Bezpečnostná obuv členková s nekovovou bezpečnostnou špicou (tužinka) - nevodivá;ochrana proti nárazu s energiou 200 J - podľa normy EN 12568;ochrana proti zaťaženiu 15 kN - podľa normy EN 12568;priedušná podšivka Cambrelle, odolná voči vlhkosti a zápachu;zvršok z hydrofóbnej kože NAPA;**šnurovacia široká forma obuvi**;s výmennou antistatickou vložkou (stielkou), odvádzajúcou vlhkosť, s tlmiacim gélovým elementom v oblasti päty, s absorbciou a odvodom potu, anatomicky tvarovaná;s antistatickou a protišmykovou podošvou rezistentnou voči olejom s nekovovou ochranou proti prepichnutiu;EN 61340: 5-1: 2016EN ISO 20345: 2012 S3 HI SRC FO | EN ISO 20345:2022 S3S FO |   |
| **Obuv bezpečnostná zateplená členková - S3** | Zateplená bezpečnostná členková obuv s nekovovou bezpečnostnou špicou (tužinkou) - nevodivá;ochrana proti nárazu s energiou 200 J - podľa normy EN 12568;ochrana proti zaťaženiu 15 kN - podľa normy EN 12568;výmenná antistatická vložka, anatomicky tvarovaná, s absorpciou energie v päte, s absorpciou a odvodom potu;s antistatickou a protišmykovou podošvou rezistentnou voči olejom s nekovovou ochranou proti prepichnutiu;textilná antibakteriálna podšívka, odolná voči vlhkosti a zápachu;**šnurovacia široká forma obuvi;**vode odolným zvrškom z priedušnej kože;zateplená obuv.EN ISO 20345: 2012 S3 CI SRC FO | EN ISO 20345:2022 S3S Cl FO |   |
| **Obuv pracovná bezpečnostná - zateplená poloholeňová S3 (bezpečnostná špica, protišmyková, ochrana proti prepichnutiu)** | Zateplená bezpečnostná poloholeňová obuv s nekovovou bezpečnostnou špicou (tužinkou) - nevodivá;ochrana proti nárazu s energiou 200 J - podľa normy EN 12568;ochrana proti zaťaženiu 15 kN - podľa normy EN 12568;výmenná antistatická vložka, anatomicky tvarovaná, s absorpciou energie v päte, s absorpciou a odvodom potu;antistatickou a protišmykovou podošvou rezistentnou voči olejom s nekovovou ochranou proti prepichnutiu;textilná antibakteriálna podšívka, odolná voči vlhkosti a zápachu;šnurovacia široká forma obuvi;vode odolným zvrškom z priedušnej kože;zateplená obuv.EN ISO 20345: 2012 S3 CI FO SRC | EN ISO 20345:2022 S3S Cl FO |   |
| **Obuv ochranná pracovná - zváračská (zlievarenske perko)** | Zváračská topánka s nekovovou tužinkou odolná proti nárazu min 200 J a stlačeniu min 15 kNľahká, flexibilná nekovová medzipodošvaPU/NITRIL podošva s vysokou protišmykovou odolnosťou a tepelnou odolnosťou do 300 Czvršok z celozrnnej vodeodolnej kožeodolné voči ohňuplne podšitá vysoko savá tkaninaergonomický polstrovaný goliercelokožená neiskrivá chlopňa s rýchloupínacím systémomvyberateľná antistatická, antibakteriálna stielka, nemagnetickáEN ISO 20345: 2012 S3 HRO SRC FO | EN ISO 20345:2022 S3S SR HRO FO |   |
| **Obuv pracovná zdravotná biela - poltopánky O1** | Pracovné poltopánky.Vrchný materiál: mikrovláknoMateriál podošvy: jednohustotný polyuretanMateriál podšívky obuvi: polyester meshErgonomická vložka.EN ISO 20347: 2012 O1 FO SRC | EN ISO 20347: 2022 O1 FO |   |
| **Obuv pracovná zdravotná biela -sandále O1 SRC** | Pracovné sandále bez oceľovej tužinky s antistatickou a protišmykovou PU podošvou, absorpciou energie v päte a zvrškom z mikrovlákna s antibakteriálnou úpravou SANITIZED.Plná špisa aj päta.Zapínanie na suchý zips 1x na priehlavku.Vlastnosti: - absorpcia energie v päte- protišmyková podošva- priedušný zvršok mikrovlákono- podšívka polyester mesh- podrážka odolná olejom- antistatická obuv- podošva jednovrstvový PU- povrstvená textíliaEN ISO 20347: 2012 O1 SRC | EN ISO 20347: 2022 O1 |   |
| **Čižmy gumené S5** | Antistatické vysoké bezpečnostné čižmy z PVC a nitrilu s oceľovou tužinkou a antikoroznou stielkou.Určené na ochranu pred vodou, nečistotami, stlačením a prepichnutím.Antistatická podošva, rezistentná voči kyselinám, olejom, pohonným látkam a tukom.Výška cca 38 cm, váha do 2,5 kg.Materiál bezpečnostnej špice: kovVrchný materiál: PVCMateriál podošvy: PVCMateriál podšívky obuvi: textilEN ISO 20345: 2012 S5 SRC | EN ISO 20345: 2022 S5 |   |
| **Čižmy gumené S5 CI SRC PU - zateplené** | Oceľová špička a medzipodrážka odolná proti prepichnutiu;zvršok ELASTOPAN®;spevnený priehlavok;priedušná podšívka; rýchloschnúca a oderu odolná vyberateľná stielka, anatomicky tvarovaná;protišmyková podrážka SRC; profilovaná, absorbujúca nárazy; odolná voči chemikáliám, olejom; tepelne izolujúca.EN ISO 20345: 2012 S5 CI SRC | EN ISO 20345: 2022 S5 Cl |   |
| **Čižmy brodiace - rybárske** | Materiál PVC a nitril;zvárané spoje;s oceľovou tužinkou a antikoroznou stielkou;vodeodolné;možnosť pripevnenia na opasok. EN ISO 20345: 2012 S5 SRC | EN ISO 20345: 2022 S5 |   |
| **Ochranná obuv - galoše dielektrické** | Elektricky izolačná obuv, ktorá chráni nositeľa proti úrazom elektrickým prúdom zabránením priechodu nebezpečného prúdu ľudským telom cez nohy.Elektrická trieda 0, menovité napätie až do 1000 V AC. EN 50321-1: 2018 |   |   |
| **Bezpečnostná obuv s odolnosťou proti prerezaniu motorovou pílou** | PILČÍCKA OBUV ZVRŠOK: hydrofóbna koža s ochranou proti rezu - level 1;PODŠÍVKA: priedušná, absorbuje vlhkosť;VNÚTRO: TEXELLE 100% polyamid tkanina, priedušné, absorbuje a uvoľňuje vlhkosť, odolné proti oderu;STIELKA: vyrobená z EVA a textílie, antistatické vlastnosti, anatomická;PODRÁŽKA: polyuretán dvojitej hustoty;ŠPIČKA: odolná proti nárazu min 200 J oceľ a stlačeniu min 15 kN;MEDZIPODRÁŽKA: nekovová;EN ISO 20345: 2012 S3 FO CR WRU SRCEN ISO 17249: 2013EN 381-3: 1996 | EN ISO 20345:2022 S3S CR FO |   |
| **Chránič kolena** | Plastové chrániče kolien;popruhy na zapínanie so suchým zipsom.EN 14404:2004+A1:2010 |   |   |
| **Gamaše - holenné chrániče** | Ochranné odevy určené na zváranie a príbuzné postupy.EN ISO 13688: 2013EN ISO 11611:2015 (Trieda 1, A1) |   |   |
| **Obuv do sprchy – šľapky** | Šľapky do sprchy(nie medziprstové žabky) |   |   |

**Príloha č. 2 Zoznam oprávnených zamestnancov kupujúceho**

MH Teplárenský holding, a.s.

Turbínová 3, 831 04 Bratislava

kontaktná osoba: Ing. Štefan Káloši

telefón: +421 917 140 946

e-mail: stefan.kalosi@mhth.sk

MH Teplárenský holding, a.s.

Turbínová 3, 831 04 Bratislava

kontaktná osoba: Bc. Ivana Koubová

telefón: +421 918 709 724

e-mail: ivana.koubova@mhth.sk

|  |  |
| --- | --- |
| Miesto dodania tovaru: | MH Teplárenský holding, a.s – závod BratislavaTurbínová 3, 831 04 Bratislava – mestská časť Nové Mesto |
| preberajúci:telefón:e-mail: | Hrušovská Jaroslava +421907703049jaroslava.hrusovska@mhth.sk  | kontaktná osoba:telefón:e-mail: | Ing. Nina Harušíncová+421 915 883 048nina.harusincova@mhth.sk |
| preberajúci:telefón:e-mail: | Bordáč Peter+421907703007peter.bordac@mhth.sk  |  |  |

|  |  |
| --- | --- |
| Miesto dodania tovaru: | MH Teplárenský holding a.s. – závod KošiceTeplárenská 3, 042 92 Košice |
| preberajúci:telefón:e-mail: | Kollárová Tatiana+421908800275tatiana.kollarova@mhth.sk  | kontaktná osoba:telefón:e-mail: | Vladimír Pigula+421 918 380 221vladimir.pigula@mhth.sk |
| preberajúci:telefón:e-mail: | Hrabkovský Slavomír +421918494067slavomir.hrabkovsky@mhth.sk  |  |  |

|  |  |
| --- | --- |
| Miesto dodania tovaru: | MH Teplárenský holding, a.s. – závod MartinRobotnícka 17, 036 80 Martin |
| preberajúci:telefón:e-mail: | Kramár Rastimír +421910891101rastimir.kramar@mhth.sk  | kontaktná osoba:telefón:e-mail: | Ľubica Ondrušová+421 908 941 474lubica.ondrusova@mhth.sk  |

|  |  |
| --- | --- |
| Miesto dodania tovaru: | MH Teplárenský holding, a.s. – závod TrnavaCoburgova 84, 917 42 Trnava |
| preberajúci:telefón:e-mail: | Harmannová Jana+421908729281jana.harmannová@mhth.sk  | kontaktná osoba:telefón:e-mail: | Marián Vörös+421 915 595 844marian.voros@mhth.sk  |
| preberajúci:telefón:e-mail: | Hodulík Peter +421908715831peter.hodulik@mhth.sk  |  |  |

|  |  |
| --- | --- |
| Miesto dodania tovaru: | MH Teplárenský holding, a.s. – závod ZvolenLučenecká cesta 25, 961 50 Zvolen |
| preberajúci:telefón:e-mail: | Malček Juraj+421905871312juraj.malcek@mhth.sk  | kontaktná osoba:telefón:e-mail: | Ing. Anna Bystrianska+421 907 700 443anna.bystrianska@mhth.sk  |

|  |  |
| --- | --- |
| Miesto dodania tovaru: | MH Teplárenský holding, a.s. – závod ŽilinaKošická 11, 011 87 Žilina |
| preberajúci:telefón:e-mail: | Michulek Peter +421905871312peter.michulek@mhth.sk  | kontaktná osoba:telefón:e-mail: | Ján Bánovčin+421 908 910 031jan.banovcin@mhth.sk  |